Diari Oficial de la Generalitat Valenciana


Sumari del DOGV 5516, del 21-05-2007 (2007/6065)

Notificació a Guillermo Arenas Ruiz. Juí verbal número 984/2006.
----------------------------------------------------------------

### Dades del document

Número de DOGV
:   5516

Data del DOGV
:   21-05-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/6065


Data del document
:   03-05-2007

Organisme emissor
:   Jutjat de Primera Instància Número 20 de València

Tipus de document
:   Edicte

Descriptors 

:   * sistema judicial

Procediment: assumpte civil 984/2006  
Jutjat de Primera Instància núm. 20 de València  
Juí: juí verbal (desnonament per falta de pagament) 984/2006  
Part demandant: Santander Banif Inmobiliario FII  
Part demandada: Guillermo Arenas Ruiz  
Sobre:  
En el juí de la referència, s'ha dictat la resolució l'encapçalament i decisió de la qual són del tenor literal següent:  
Sentència  
València, 30 d'abril del 2007  
Mª del Carme Moreno Martínez, magistrada del Jutjat de Primera Instància núm. 20 de València, he vist les presents actuacions de juí verbal núm. 984/2006 seguides a instàncies de Santander Banif Inmobiliario F.I.I., representada per la procuradora Mª José Victoria Fuster i defesa pel lletrat José I. Bonmatí Llorens, contra Guillermo Arenas Ruiz, i en atenció als següents:  
Decisió  
Estime la demanda formulada per la procuradora Mª José Victoria Fuster en nom i representació de Santander Banif Inmobiliario F.I.I. contra Guillermo Arenas Ruiz sobre resolució per falta de pagament de la renda i semblants de contracte d'arrendament de vivenda i sobre reclamació de quantitat, en concret, 10.710,93 euros en concepte de rendes degudes fins a l'abril del 2007 i de l'import de les rendes que es meriten en un futur fins a l'execució de la sentència, declare resolt per falta de pagament de la renda el contracte d'arrendament relatiu a la vivenda sítia a València, en l'avinguda Alfauir núm. 41 € Torre III porta 40a, amb els seus annexos inseparables de la plaça de garatge núm. B-81 i el traster núm. B-15, subscrit el dia 20 d'octubre del 2004, i en conseqüència, condemne el demandat a sotmetre's a la dita declaració, havent de deixar lliure, vàcua i expedita i a disposició del demandant la dita vivenda i annexos en el terme legal.  
Així mateix, condemne Guillermo Arenas Ruiz que pague a Santander Banif Inmobiliario F.I.I. la quantitat de 10.710,93 euros, més l'interés legal des de la interpel·lació judicial.  
També es condemna el demandat, Guillermo Arenas Ruiz a l'import de les rendes que es meriten des del maig del 2007 fins al desallotjament de la vivenda i els seus annexos inseparables a raó de 901,74 euros/mes.  
S'imposen les costes al demandat.  
Contra esta sentència podrà interposar-se recurs d'apel·lació, que es prepararà en el termini dels cinc dies següents al de la seua notificació.  
No s'admetrà el recurs al demandat si en preparar-lo no manifesta, acreditant-ho per escrit, tindre satisfetes les rendes vençudes i les que d'acord amb el contracte haja de pagar avançades.  
Esta és la meua sentència, que es portarà als llibres de la seua classe i testimoni a les actuacions corresponents, que pronuncie, mane i firme.  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte en el tauler d'anuncis del jutjat i en el Diari Oficial de la Comunitat Valenciana per a portar a efecte la diligència de notificació de la sentència a Guillermo Arenas Ruiz.  
València, 3 de maig de 2007.- La secretària judicial: Mª Dolores Valle Butreras.  
Notificació a Guillermo Arenas Ruiz. Juí verbal número 984/2006. [2007/6065]Jutjat de Primera Instància  
número 20 de València